钦定古今图书集成/明伦汇编/官常典/第792卷 > 曹叔远
## 钦定古今图书集成/明伦汇编/官常典/第792卷 > 曹叔远

按《宋史》本传：“叔远，字器远，温州瑞安人。少学于陈傅
良，登绍熙元年进士第。久之，李璧荐为国子学录，迕
韩𠈁胄，罢通判涪州。后守遂宁。营卒莫简苦总领所
侵刻，相率称乱，势张甚。入遂宁境，辄戢其徒，无肆暴，
曰：‘此江南好官员也’。入朝为工部郎，出知袁州。以太
常少卿召，权礼部侍郎。遇事献替，多所裨益。终徽猷”
阁待制，谥文肃。尝编《永嘉谱》，识者谓其有史才。子咸
用。孙邰，皆登进士第。族子豳。